Mumbai After Shiv Sena chief Uddhav Thackeray refused to meet Union petroleum minister Dharmendra Pradhan, chief minister Devendra Fadnavis is expected to meet him for negotiations on the Nanar project
मुंबई - नाणार प्रकल्पासंबंधी चर्चा करण्यासाठी पेट्रोलियममंत्री धर्मेंद्र प्रधान यांनी केलेली भेटीची विनंती शिवसेना पक्षप्रमुख उद्धव ठाकरे यांनी फेटाळली आहे. करारानंतर भेट कसली मागता, अशी भूमिका शिवसेनेने घेतली असली, तरी भेटीची वेळ दोन ते तीन दिवसांपूर्वी मागितली होती, असे समजते. या प्रकल्पासंबंधी फेरविचार करणे शक्‍य नसल्याने वेगवेगळ्या माध्यमातून केली जाणारी भेटीची विनंती उद्धव यांनी फेटाळल्याची माहिती खासदार विनायक राऊत यांनी ‘सकाळ’ला दिली. कोकणचे अरबस्तान करण्याचा भाजपचा प्रयत्न शिवसेना आणि कोकणवासीय अजिबात यशस्वी होऊ देणार नाहीत, असेही ते म्हणाले.